open-index/open-wikipedia-markdown huggingface dataset:
Li (Ngawa)

**Li** (kinesisk: 理县; pinyin: *Lǐ Xiàn*) er et fylke i det autonome prefekturet Ngawa for tibetanere og qiangfolk i provinsen Sichuan i Folkerepublikken Kina. Det er ett av fire fylker som er overveiende befolket av minoritetsgruppen qiang. De tre andre er Beichuan, Mao og Wenchuan.

Befolkningen er på 42.494 personer (1999). 

## Administrative enheter
Li består av fire storkommuner og ni kommuner:

* Storkommunen Zagu'nao 杂谷脑镇 10.912 innbyggere
* Storkommunen Miyaluo 米亚罗镇 2.381 innbyggere
* Storkommunen Xuecheng 薛城镇 5.386 innbyggere
* Storkommunen Gu'ergou 古尔沟镇 2.200 innbyggere

* Kommunen Potou 朴头乡 3.516 innbyggere
* Kommunen Ganbao 甘堡乡 3.634 innbyggere
* Kommunen Jiabi 夹壁乡 1.222 innbyggere
* Kommunen Puxi 蒲溪乡 1.802 innbyggere
* Kommunen Shangmeng 上孟乡 2.665 innbyggere
* Kommunen Xiameng 下孟乡 2.382 innbyggere
* Kommunen Tonghua 通化乡 3.063 innbyggere
* Kommunen Muka 木卡乡 1.685 innbyggere
* Kommunen Taoping 桃坪乡 2.820 innbyggere

## Samferdsel
Kinas riksvei 317 løper gjennom området. Den fører fra Chengdu til Nagqu i Tibet.
Scott Brown (fotballspiller)

**Scott Brown** (født 25. juni 1985) er en skotsk fotballtrener og tidligere fotballspiller.

Fra februar 2010 har han vært kaptein på Celtic.

Før han signerte for Celtic spilte Brown for . Celtic betalte £ 4,4 millioner for Brown som var den høyeste summen for en overgang mellom to skotske klubber.

Han ble kåret til månedens spiller for januar 2012.

Den 20. november 2014 skrev han ny fire-årskontrakt med Celtic, slik at han er bundet til klubben fram til 2018.

## Landslaget
Brown debuterte for  i en treningskamp mot  i 2005. Han ble i stor grad fast på landslaget under kvalifiseringen til EM i fotball 2008.

### Internasjonale scoringer
:*Scoringer og resultater med Skottlands mål først*

## Referanser


## Eksterne lenker
* 
* Profil hos Celtic
Leon Aurdal

**Leon Aurdal** (født 23. januar 1890 i Bergen, død 25. januar 1949 i Oslo) var en norsk billedkunstner.

## Utdannelse
Han studerte blant annet under André Lhote og Georg Jacobsen.

## Kunstnerisk virke
Aurdal var spesielt opptatt av det konstruktive i bildet. Senere malte han bilder i mer kraftige farger.

I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen.

## Familie
Leon Aurdal var gift med tekstilkunstneren Synnøve Anker Aurdal og var far til billedkunstneren Siri Aurdal. 

## Referanser


## Eksterne lenker
* GALLERISY: Utvalg av bilder
Berniece Baker Miracle

**Berniece Inez Gladys Baker** (født 30. juli 1919 i Venice, California, USA) er kjent som halvsøsteren til skuespillerinnen Marilyn Monroe. Hun har også skrevet boken *My Sister Marilyn*, den eneste autoriserte biografien om Monroe.

## Biografi

Moren hennes, Gladys Pearl Monroe, giftet seg tre ganger. Første ekteskapet var i 1917 da hun giftet seg med Jasper Baker fra Kentucky og fikk to barn: Robert Kermit «Jackie» Baker (født 24. januar 1918) og senere Berniece. Begge barna ble født i Los Angeles, men etter foreldrenes skilsmisse kidnappet faren barna og flyttet til Kentucky, der han giftet seg på nytt med den 13 år eldre enken Maggie Mills. I 1923 reiste Gladys til Kentucky for å se barna, men etter en krangel med Baker-familien reiste hun kort tid etter tilbake til California. Barna hadde etter dette ingen kontakt med henne. Etter en rekke alvorlige ulykker døde «Jackie» som 14-åring av nyresvikt. Gladys' andre ekteskap var med Martin Edward Mortensen som hun giftet seg med i 1924, men de ble separert fire måneder senere. I 1926 fødte hun datteren Norma Jeane Mortenson, som senere ble skuespillerinnen Marilyn Monroe. Gladys' tredje ekteskap var med John Stewart Eley.

Berniece giftet seg med ungdomskjæresten Paris Miracle den 7. oktober 1938 og deres eneste barn, Mona Rae, ble født 18. juli 1939. Mens hun var gravid fikk Berniece et brev fra moren der hun fikk vite at hun hadde en halvsøster; Norma Jeane Baker. De to halvsøstrene møttes for første gang i 1944 etter å ha brevvekslet en lengre periode. De holdt kontakten helt frem til Monroes død i 1962. Etter Monroes død arrangerte Miracle og Monroes tidligere ektemann, baseballspilleren Joe DiMaggio, begravelsen hennes, med assistanse fra Inez Melson, Monroes tidligere forretningsfører, som nå var deres felles mors verge.

Miracle har jobbet som fabrikkinspektør, kostymedesigner og regnskapsfører. I 1994 skrev hun sammen med datteren Mona Rae boken *My Sister Marilyn*, der de både fortalte om sin berømte slektning og deres felles familiehistorie. Utenom dette har hun holdt en lav profil i media og unngått å uttale seg om Monroe. 

## Bibliografi
* Miracle, Berniece Baker og Miracle, Mona Rae (1994). *My Sister Marilyn*. Algonquin Books. ISBN 978-1565120709.

## Referanser


## Eksterne lenker
* Hjemmesiden til Mona Rae Miracle
Einar Sigmundstad

**Einar Sigmundstad** (født 6. september 1952) er en norsk fotballtrener og kampanalytiker, opprinnelig fra Rogaland, ansatt som amanuensis ved Norges idrettshøgskole i Oslo. Hans spillerkarriere innbefatter Midtbygden Idrettslag fra Tau, samt en sesong i 1. divisjon fotball for herrer 1972 (én kamp) med Viking FK. Han avsluttet spillerkarrieren i Lyn Oslo (1973–76).

Han har trent Strømsgodset Toppfotball i flere perioder (1983–84, 1989–91, 2002). Som trener med delt ansvar med Tor Røste Fossen bidro han til Norgesmesterskapet i fotball for herrer 1991, og han var dertil under Arne Dokken (2002). Ellers har han trent juniorlandslaget i fotball (fem år; J-16 to år og døvelandslaget i to år).

Åssiden Idrettsforening (2004) og den senere tid Idrettslaget Heming.

## Utgivelser
* *Prestasjonsutvikling i fotball* (Gyldendal, 1998).  Med Ulrik Wisløff og  Rolf Salveson.
* *Eventyret Drillos* (Gyldendal, 1998).  Med Jan Holm, Egil Olsen, Øyvind Larsen og Sjur Natvig.
* *Aktivitetslære : grunnbok : studieretning for idrettsfag* (Gyldendal, 1999).  Med blant annet Eystein Enoksen

## Referanser




## Eksterne lenker
Mao (Ngawa)

**Mao** (kinesisk: 茂县; pinyin: *Mào Xiàn*) er et fylke i det autonome prefekturet Ngawa for tibetanere og qiangfolk i provinsen Sichuan i Folkerepublikken Kina. Det er ett av fire fylker som er overveiende befolket av minoritetsgruppen qiang. De tre andre er Beichuan Qiang, Li  og Wenchuan.

Befolkningen er på 101.000 personer (1999). 

## Kulturminner
De arkeologiske neolittiske funnstedene i Yingpanshan og Jiangweicheng (*Yingpan shan he Jiangwei cheng yizhi* 营盘山和姜维城遗址) fra Yingpanshankulturen (营盘山文化) ble i 2006 tilføyd på Folkerepublikken Kinas liste over kulturminner.

## Administrative enheter
Mao består av tre storkommuner og 20 kommuner:

**Storkommuner:**
* Fengyi (凤仪镇), Nanxin (南新镇), Diexi (叠溪镇);
**Kommuner:**
*Shigu (石鼓乡), Weimen (渭门乡), Yonghe (永和乡), Goukou (沟口乡), Guangming (光明乡), Fushun (富顺乡), Tumen (土门乡), Dongxing (东兴乡), Heihu (黑虎乡), Feihong (飞虹乡), Huilong (回龙乡), Sanlong (三龙乡), Baixi (白溪乡), Wadi (洼底乡), Shidaguan (石大关乡), Taiping (太平乡), Songpinggou (松坪沟乡), Qugu (曲谷乡), Yadu (雅都乡), Weicheng (维城乡).

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 

## Eksterne lenker
* Offisielle hjemmesider 
* Website
* Infoside
* Neolithic findings at the Yingpanshan Ruins site
* Sichuan: Découverte de "la culture de Yingpanshan"
* Overview of the civilization of the ancient Shu Kingdom
Svein Aarbostad

**Svein Otto Aarbostad** (født 18. desember 1958) er en norsk jazzmusiker (bass), mest kjent fra et tyvetalls utgivelser med Hot Club de Norvège (1979–), samt som studiomusiker for Hot Club Records, Jon Larsens Vintage Guitar-prosjekter. 

Han har spilt i Canal Street Jazzband (1973), Norske Rytmekonger (1984–99), Løver og Tigre, Ophelia Ragtime Orchestra (1986–), Christiania 12 (1998–), Tor Einar Bekkens gruppe, samt Kristoffer Kompens prosjekt A Tribute To Jack Teagarden.

## Referanser
Springbrettet

**Springbrettet** er en tverrfaglig og frivillig studentorganisasjon som arbeider for å korte ned distansen mellom studentene og næringslivet i Bergen. Organisasjonen utfører dette arbeidet gjennom å skape både fysiske og digitale møteplasser for studentene og næringslivet. Selve flaggskipet til Springbrettet har fra starten av i 2007 vært den årlige Karrieredagen, vanligvis gjennomført i Grieghallen, som har samlet tusenvis av studenter på tvers av byens studieretninger. 

Arrangementene til Springbrettet kan både rette seg et spesifikt studie, eller mot flere av byens studieretninger på en gang. Tyngdepunktet av studenter på Springbrettets arrangementer har tradisjonelt sett vært fra økonomi og administrasjon (NHH, HVL, UIB og BI), ingeniørlinjer (HVL og UIB) og IT-studier (HVL, UIB, Høyskolen Kristiania). I tillegg har også Springbrettet i nyere tid begynt å arrangere arrangementer også for jusstudenter fra UIB og psykologistudenter fra UIB. 

Fra og med 2020 produserer Springbrettet podcasten Karrierestudio, hvor bl.a. norske næringslivsledere kommer for å dele sine råd og erfaringer, og snakke om sin vei til toppen. 

## Hvem er medlemmene i Springbrettet?

Medlemmene i Springbrettet deler en interesse for næringsliv og kommer fra mange av byens ulike studiesteder. I organisasjonen er det bl.a. økonomi- og administrasjonsstudenter fra NHH, UIB, BI og HVL. Fra UIB kommer det også studenter fra juss, sammenliknende politikk, kinesisk, psykologi, kognitiv vitenskap, energiingeniør og programmering. I tillegg er det også ingeniørstudenter fra HVL blant medlemmene.   

Tidligere har det bl.a. også vært medisinstudenter fra UIB og grafisk design-studenter fra Høyskolen Kristiania blant medlemmene.   

**Styret i Springbrettet 2020:**   

* Leder - Øystein Hatlestad Hovland, NHH  
* Nestleder - Nicoline Medbøe Fjeldstad, Rettsvitenskap, UIB  
* Leder av Karrieredagene - Mathias Sagevik, Rettsvitenskap, UIB  
* Leder av Prosjektgruppen - Hermann Stange, NHH  
* Kommunikasjonssjef - Solveig Jørgensen, BI  
* Leder av Intern-gruppen - Elisabeth Buer Vase, Psykologi, profesjon, UIB  
* Økonomiansvarlig - Helene Riise Ronglan, Rettsvitenskap, UIB  
* HR-ansvarlig - Anne Baumann, Sammenliknende politikk, UIB  

## Visjon

For Springbrettets medlemmer er innebærer medlemskap i organisasjonen en anledning til å knytte nettverk utenfor sitt studie. I tillegg skal Springbrettet være den ledende læringsarenaen for studenter i Bergen, med et tydelig fokus på utvikling av ferdigheter gjennom de ulike vervene man kan ha i organisjonen.  

Utad skal Springbrettet levere de mest dynamiske møteplassene mellom studentene og næringslivet i Bergen.  

## Karrierestudio
Fra og med 2020 produserer Springbrettet video-podcasten Karrierestudio, hvor det kommer norske næringslivsledere og andre spennende mennesker i studio. I Karrierestudio har det bl.a. vært gjester fra konsernledelsen i DNB og Schibsted, samt Norges største influenser, Kristoffer Bringslid. 
*Foreningens hjemmeside
* Springbrettet på Facebook
Hvit båndmåler

**Hvit båndmåler** (*Xanthorhoe montanata*) er en sommerfugl i gruppen av de egentlige målere  (Geometridae). Den er funnet over hele Norge og er sannsynligvis en av våre aller vanligste sommerfugler.

## Utseende
En middelsstor (vingespenn 25 – 31&nbsp;mm), slank måler med hvit grunnfarge. Den skilles lett fra de andre norske *[[Xanthorhoe]]*-artene bare på grunnfargen, dessuten på at forvingens brede tverrbånd er lysere i midten med en svart flekk. Hannens antenner er smalt fjærformede, hunnens 
trådformede. **Kroppen** er gråhvit, på bakkroppen med parvise, små, svarte flekker. **Forvingen** er blekbrun ved roten, i midten med et bredt, mer eller mindre brunlig tverrbånd som er omtrent dobbelt så bredt ved fremkanten som ved bakkanten. Dette båndet er vanligvis tydelig lysere i midten, i alle fall ved fremkanten, der det sitter en kommaformet, svart flekk. Langs forvingens ytterkant går det to, mer eller mindre utydelige, lysbrune tverrbånd. **Bakvingen** er hvit, med fire mer eller mindre utydelige, doble, brune tverrbånd.

Larven er forholdsvis kraftig, naken bortsett fra noen korte børster, lys langs ryggen, mørkebrun på sidene og lys på buken.

## Levevis
Hvit båndmåler lever i skog og skogkanter, særlig tallrik kan den være i bjørkeskog. De voksne sommerfuglene flyr om natten i mai – juli og kommer gjerne til lys, men de skremmes også lett ut om dagen. Larven lever på forskjellige maurer (*Galium* spp.) og andre lave planter.

## Utbredelse
Hvit båndmåler lever i den palearktiske sone, inkludert Nord-Afrika, sågodtsom hele Europa, Midtøsten og den nordlige delen av Asia. I Norge er den funnet nesten overalt bortsett fra i høyfjellet, og den er nok en av våre aller tallrikeste sommerfugler.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Xanthorhoe montanata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Vårbåndmåler

**Vårbåndmåler** (*Xanthorhoe fluctuata*) er en sommerfugl i gruppen av de egentlige målere  (Geometridae). Den er vanlig over hele Norge.

## Utseende
En ganske liten (vingespenn 18 – 28&nbsp;mm), slank, gråhvit måler. Den kan kjennes fra lignende arter på at fargen er nøytralt grå uten antydning til brunskjær, og at vingenes brede tverrbånd bare er tydelig i den fremre delen. Hannen har smalt fjærformede antenner, hunnen trådformede. **Forvingen** er gråsvart ved roten, utenfor dette feltet med to tynne, mer eller mindre utydelige, grå tverrbånd, så med et bredt, gråsvart tverrbånd som bare er tydelig i vingens fremre halvdel. Dette båndet er trukket ut til en spiss tann ved midten av bakkanten. Nær vingespissen har forvingen en firkantet, gråsvart flekk, langs ytterkanten flere, mer eller mindre tydelige, smale grå tverrbånd.

Larven er slank, blekt gråbrun med en lys sidestripe og en rad av små, svarte flekker langs ryggen.

## Levevis
Vårbåndmåleren lever i skog, hager og parker, også i mer åpne områder. Denne arten har ikke klart skilte generasjoner, man kan finne både voksne målere og larver fra april til september. De voksne flyr om natten, men skremmes også lett ut på dagtid. Larvene lever på ulike planter i korsblomstfamilien (Brassicaceae).

## Utbredelse
Vårbåndmåleren er en art tilhørende den palearktiske sone og som finnes fra Vest-Europa østover til Japan. I Norge er den vanlig over hele landet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Xanthorhoe fluctuata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Engmauremåler

**Engmauremåler** (*Epirrhoe tristata*) er en sommerfugl i gruppen av de egentlige målere  (Geometridae). Den finnes nord til Nordland i Norge. Den ligner sterkt på svart mauremåler (*Epirrhoe hastulata*), men kan skilles fra denne på forvingenes hårfrynser.

## Utseende
En middelsstor (vingespenn 21 – 26&nbsp;mm), slank måler, mørkegrå med hvite tegninger. Den ligner svart mauremåler, men kan skilles på forvingenes hårfrynser, der de svarte og hvite feltene er like brede. Begge vingepar er mørkegrå med to brede, doble, hvite tverrbånd. Forvingens midtbånd (feltet mellom de to hvite tverrbåndene) er vanligvis samme farge som vingens grunnfarge, men det finnes også en lys fargevariant der dette båndet er markert mørkere enn resten. Tverrbåndet har en markert knekk i midten. Ved roten av forvingen er det et bølgete, smalt, hvitt tverrbånd, og også langs forvingens ytterkant. Det sistnevnte kan vera brutt opp i pilformede flekker. Larven er naken bortsett fra noen korte børster, brunrød på ryggen med en blekgul sidestripe.
 
## Levevis
Arten lever på lynghei og andre åpne områder der vertsplantene vokser. Larvene lever på kystmaure (*Galium saxatile*) og andre maurer (*Galium* spp.). De voksne målerne flyr om ettermiddagen og i skumringen i juni – juli.

## Utbredelse
Arten finnes over det meste av den palearktiske sone. I Norge er den funnet nord til den sørlige delen av Nordland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Epirrhoe tristata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
FHS/Sjefskurs

**Sjefskurset** er et 12-ukers utdanningstilbud ved Forsvarets Høgskole (FHS) for militære og sivile personer i strategiske roller.

Kurset arrangeres av Senter for strategiske kurs ved FHS og arrangeres to ganger i året.

## Historie
FHS ble formelt etablert ved stortingsvedtak i 1949, men det første ordinære kurset ble gjennomført først høsten 1955. Dette kurset la grunnlaget for det som i dag er kjent som Sjefskurset.

## Undervisningstemaer
Sjefskursets faglige innhold omfatter emner innen dagsaktuell forsvars- og sikkerhetspolitikk, strategisk ledelse, statsforvaltning og internasjonale relasjoner. Undervisningen er tverrfaglig og kombinerer akademiske perspektiver med praktiske problemstillinger. Programmet inkluderer forelesninger, seminarer, studieturer og skriftlige arbeider.

## Deltakere
Kurset retter seg mot ledere i sentrale posisjoner i forsvarssektoren og tilgrensende sivile institusjoner. Blant deltakerne finnes høytstående offiserer fra Forsvaret, ledere fra departementer og direktorater, storingsrepresentanter, samt representanter fra politiet, utenrikstjenesten, medieledere og andre samfunnssektorer med relevans for nasjonal sikkerhet.

## Referanser


## Eksterne lenker

* «Sjefskurset» , fra nettside for Forsvarets høgskole
Fureflagellater

* Blastodiniales
* Desmocapsales
* Gymnodiniales
* Phytodiniales
* Ptychodiscales
* Suessiales
* Thoracosphaerales

**Fureflagellater** (*Dinophyceae*) er en gruppe av mikroskopiske alger som lever i hav og innsjøer. Visse arter lever også i symbioseforhold f.eks. i koralldyr. Dinoflagellatene er en stor gruppe alger som fins i alle deler av verden, fra polene til tropiske farvann.

Kjennetegn for gruppen er at de har to flageller, den ene ligger i en fure som går rundt cellen den andre går bakover. Flagellene som ligger i furen får cellen til å snurre om sin egen akse mens flagellen som ligger bakover får den til å bevege seg framover. Cellene er asymmetriske og den karakteristiske måten å svømme på, at den skrur seg gjennom vannet, er gunstig på grunn av det lave reynoldstallet (lav masse og hastighet).

Dinoflagellater vokser relativt sakte sammenlignet med mange andre algegrupper, men klarer å konkurrere under næringsfattige forhold. Derfor er denne gruppen vanligst om sommeren i norske farvann etter at termoklinen, dvs. den horisontale lagdelingen av vannmassen, har blitt bygget opp.

En rekke dinoflagellater er giftige, og gruppen står bak en rekke av de HAB (=harmful algal blooms) som blir rapportert rundt om i verden.

## Eksterne lenker
*
Grå mauremåler

**Grå mauremåler** (*Epirrhoe alternata*) er en sommerfugl i gruppen av de egentlige målere  (Geometridae). Den er vanlig over hele Norge.

## Utseende
En liten til middelsstor (vingespenn 20 – 25&nbsp;mm), slank, brokete farget måler, lysere på farge enn de fleste andre mauremålerne (slekten *[[Epirrhoe]]*). **Forvingen** er lysbrun ved roten, i midten med et bredt, gråbrunt tverrbånd som er mørkere enn resten av vingen. Dette båndet har en markert tann midt på ytterkanten og er kantet både på innersiden og yttersiden med doble, brede, hvite tverrbånd. Forvingens ytterste del er lyst gråbrun med en bølgete, hvit tverrstripe. **Bakvingen** er blekt brunlig med tre hvite tverrstriper, den midterste av disse er bred og dobbel. Larven er naken bortsett fra noen korte, oppstående børster, på ryggen mørkt sjokoladebrun med trekantede, gulhvite flekker (en spiss peker framover), på sidene med en lys stripe.

## Levevis
Grå mauremåler finnes der hvor larvenes vertsplanter, maurer (*Galium* spp.), vokser. De voksne målerne kan man treffe på mellom mai og august, arten har en eller to generasjoner hver sommer. De flyr mest om natten, men skremmes også lett ut om dagen.

## Utbredelse
Arten finnes over det meste av den palearktiske sone, og også i Nord-Amerika. I Norge er den vanlig over hele landet.

## Referanser




## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Epirrhoe alternata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Europipe I

**Europipe I** er en 660 kilometer lang rørledning fra Draupner-plattformen til Dornum ved Emden i Tyskland. Den var ferdig i 1995. Gassco er operatør og Equinor er teknisk operatør. Rørdiameteren er .

## Referanser
Songpan

**Songpan** (kinesisk: 松潘县; pinyin: *Sōngpān Xiàn*) eller **Sungqu** er et fylke i det autonome prefektur Ngawa for tibetanere og qiangfolk i provinsen Sichuan i Folkerepublikken Kina. Befolkningen var i 1999 på 66.358. 

## Vernede områder
Naturvernområdet Huanglong, som også er oppført på UNESCOs liste over Verdensarven, befinner seg i fylket. Det har en stort antall verneverdige dyrearter og er også kjent for sine karakteristiske innsjøer.

Sungqu/Songpans gamle bymur (*Songpan gu chengqiang*, 松潘古城墙) ble i 2001 oppført på Folkerepublikken Kinas liste over kulturminner.

## Historie

Songpan ble bygd under Tang-dynastiets Kina og ble senere grundig ombygd under Ming-dynastiet. Songpan var en viktig garnisonsby. Den var også av stor betydning for økonomi og handel på grunn av sin beliggenhet i forhold til Sichuan,  Gansu, Qinghai og Tibet; her ble det handlet særlig med te og med hester. 

I 1935 førte *[[den lange marsjen]]* gjennom Songpanplatået. 

## Administrative enheter
**Storkommuner:**
* Jin'an 进安镇, Chuanzhusi 川主寺镇
**Kommuner:**
* Anhong 安宏乡, Baiyang 白羊乡, Caoyuan 草原乡, Daxing 大姓乡, Dazhai 大寨乡, Hongtu 红土乡, Hongzha 红扎乡, Huanglong 黄龙乡, Minjiang 岷江乡, Mouni 牟尼乡, Qinyun 青云乡, Shanba 山巴乡, Shangbazhai 上八寨乡, Shijiabao 施家堡乡, Shuijing 水晶乡, Xiabazhai 下八寨乡, Xiaohe 小河乡, Xiaoxing 小姓乡, Yanyun 燕云乡, Zhenjiangguan 镇江关乡, Zhenping 镇坪乡, Jin'an for huikineserne 进安回族乡, Shili for huikineserne 十里回族乡

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 

## Eksterne lenker
* 
* Infoside 
* Fotos fra ''Panoramio''
* Songpan — City of Sunlight
Jiuzhaigou

**Jiuzhaigou** (kinesisk: 九寨沟县; pinyin: *Jiǔzhàigōu Xiàn*) er et fylket i det autonome prefektur Ngawa for tibetanere og qiangfolk i provinsen Sichuan i Folkerepublikken Kina.

Fylket het tidligere **Nanping** (南坪县), det fikk sitt nye navn i 1998 og det viser til Jiuzhaigoudalen som ligger innen fylket. 

## Administrative enheter
**Storkommuner:**
*Yongle (永乐镇), Zangzinang (漳扎镇);
**Kommuner:**
* Anle (安乐乡); Baihe (白河乡); Baohua (保华乡); Caodi (草地乡); Daglang (大录乡); Guoyuan (郭元乡); Heihe (黑河乡); Lingjiang (陵江乡); Luoyi (罗依乡); Majia (马家乡); Shuanghe (双河乡); Wujiao (勿角乡); Xowa (玉瓦乡); Yongfeng (永丰乡); Yonghe (永和乡).

## Eksterne lenker
*
Nyfeministene

**Nyfeministene** var en norsk feministisk organisasjon som ble startet i 1970 i Oslo og som eksisterte frem til slutten av 1970-årene. Etableringen av organisasjonen sammenfalt med starten på den andre feminismebølgen i Norge, og den var med på å introdusere feminisme som et vanlig begrep i den norske kvinnebevegelsen.

## Historie
Organisasjonen Nyfeministene hadde utspring blant studenter ved Universitetet i Oslo. En av initiativtakerne var Siri Nylander Mæland (1940–1978; også kalt Siri Nylander). Hun hadde i 1969 møtt feministen Jo Freeman da hun studerte i USA, og inviterte henne i 1970 til Norge for å snakke for studenter på Universitetet i Oslo. Mæland introduserte begrepet «nyfeminisme» og tanken om en ny bevegelse i kronikken «Nyfeminister foren dere» i *[[Dagbladet]]* 31. januar 1970. Noen av initiativtakerne til Nyfeministene var medlemmer av Norsk Kvinnesaksforening, der Mæland var landsstyremedlem en kort periode rundt 1970, men ønsket mer aktive aksjonsformer enn foreningens tradisjonelle fokus på lover og politiske reformer, og et mer radikalt program enn det den tradisjonelt borgerlige NKF stod for. De var inspirert av aksjonsformer blant unge feminister i USA, og særlig den amerikanske *Womens Liberation*.

Nyfeministene spredte seg etterhvert til andre deler av landet. Lignende foreninger ble snart etablert i Trondheim, Bergen, Støren, Vadsø, Gjøvik, Kongsberg, Tønsberg, Åfjord, Porsgrunn, Namsos, Raufoss, Molde, Lillehammer, Harstad, Åga, etter hvert kom Stavanger/Sandnes, Fredrikstad, Larvik, Moss og Ski. Blant kampsakene var lik rett på arbeidsplassen, rett til daghjemplasser og rett til selvbestemt abort.

Nyfeministene gikk i oppløsning mot slutten av 1970-årene, og en del nyfeminister gikk da inn i ulike andre kvinneorganisasjoner.

## Referanser
Jinchuan (Ngawa)

Fylket **Jinchuan** (kinesisk: 金川县; pinyin: *Jīnchuān Xiàn*) er en administrativ enhet i det autonome prefektur Ngawa for tibetanere og qiangfolk i provinsen Sichuan i Folkerepublikken Kina. Befolkningen er på 68.103 (1999).
Stor mauremåler

**Stor mauremåler** (*Epirrhoe rivata*) er en sommerfugl i gruppen av de egentlige målere  (Geometridae). Den finnes langs kysten av Østlandet og Sørlandet i Norge.

## Utseende
En middelsstor (vingespenn 24 – 29&nbsp;mm), slank, brokete farget måler. Den kan kjennes fra de andre norske mauremålerne (slekten *[[Epirrhoe]]*) på at den er større, lysere på farge og på at forvingens brede tverrbånd er nokså jevnbredt, uten en markert tann eller knekk på ytterkanten. **Forvingen** er lysgrå ved roten, i midten med et bredt, grått tverrbånd som er temmelig jevnbredt og bare har en avrundet utbuktning ved ytterkanten, ingen markert tann. Dette båndet er bredt kantet med hvitt (kantbåndene er ikke doble) både på inner- og yttersiden. Vingespissen er gråbrun, vingens ytterkant lysgrå med en smal, bølgete, hvit tverrstripe. **Bakvingen** er hvit med utydelige, grå tverrbånd. Larven er naken bortsett fra noen korte børster, brun med en lysbrun sidestripe og en rekke av hvite, V-formede flekker langs ryggen.

## Levevis
Stor mauremåler finnes i skogkanter, på enger, mellom klipper ved sjøen og andre steder der næringsplantene, maurer (*Galium* spp.), vokser. De voksne målerne flyr i juni – august.

## Utbredelse
Arten finnes over det meste av Europa og også i Midtøsten. I Norge har den en begrenset utbredelse og er bare funnet i den sørligste delen av Østlandet og på Sørlandet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Epirrhoe rivata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Aba (Ngawa)

**Ngawa** (kinesisk: 阿坝县 ; pinyin : *Ābà Xiàn*) er et 
fylke i det autonome prefektur Ngawa for tibetanere og qiangfolk i provinsen Sichuan i Folkerepublikken Kina. Befolkningen er på 60&nbsp;000.

## Administrative enheter
Aba består av en storkommune og 18 kommuner:

*Storkommunen Aba (阿坝镇)

*Kommunene Warma 哇尔玛乡, Maikun 麦昆乡, Hezhi 河支乡, Longzang 龙藏乡, Qiujima 求吉玛乡, Jiarduo 甲尔多乡, Gemo 各莫乡, Dege 德格乡, Siwa 四洼乡, Andou 安斗乡, Kehe 柯河乡, Kuasha 垮沙乡, Anqiang 安羌乡, Chali 查理乡, Rongan 茸安乡, Luoerda 洛尔达乡, Maierma 麦尔玛乡, Jialuo 贾洛乡

## Bibliografi
* Andreas Gruschke: *The Cultural Monuments of Tibet’s Outer Provinces: Amdo – Volume 2. The Gansu and Sichuan Parts of Amdo*, White Lotus Press, Bangkok 2001. 
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3
*Gyurme Dorje: *Footprint Tibet Handbook*, Footprint Books, 2009. ISBN 978 1 906098 32 2.
Zoigê

**Zoigê** (kinesisk: 若尔盖县; pinyin: *Ruò'ěrgài Xiàn*) er et fylke i det autonome prefektur Ngawa for tibetanere og qiangfolk i provinsen Sichuan i Folkerepublikken Kina. Fylket hadde i 1999 en befolkning på 63.270. 

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 

## Bibliografi
* Andreas Gruschke: *The Cultural Monuments of Tibet’s Outer Provinces: Amdo – Volume 2. The Gansu and Sichuan Parts of Amdo*, White Lotus Press, Bangkok 2001. 
* Tsering Shakya: *The Dragon in the Land of Snows. A History of Modern Tibet Since 1947*, London 1999, ISBN 0-14-019615-3
Graxelaget

**Graxelaget** var en løselig sammensatt teatergruppering med utgangspunkt i gruppen FABS som tilknyttet seg skuespillere og musikere etter behov. Bandet startet opp i 1964 og fikk navnet FABS i 1965, og er fremdeles aktive med å spille konserter og lage plater. FABS med Graxelaget laget bl.a. anarkopønkoperaen «Balladen om Exterazy Grax» som de satte opp som en forestilling i tidsrommet høsten 1978 og våren 1979. Til sammen var det mellom 20 og 30 personer involvert. Noen på en forestilling, andre på flere.

En av disse forestillingene ble utgitt av det anarkistiske organet Folkebladet som «Folkebladets pønk spesial nr 2/3 1979». En nærmere 20 minutter lang vinyl EP. Siden utgivelsen har det vært en strid om hvorvidt denne utgivelsen kan regnes som Norges første punkutgivelse eller ikke. Handorff i Nye takter omtalte platen i sin anmeldelse som «Den værste rip off i plateindustriens historie». Innen det anarkistiske miljøet i Norge ble platen godt mottatt. 

Informasjon om besetning og discography m.v. for FABS og Graxelaget finnes på FABS hjemmeside http://www.anarchy.no/fabs-no.html .
Qiang

**Qiang** (kinesisk: 羌族; pinyin: *Qiāngzú*) er navnet på et av de 55 offisielt anerkjente minoritetsfolkene i Folkerepublikken Kina. De utgjorde ved folketellingen i 2000 rundt 306&nbsp;100 mennesker. De bor først og fremst i Sichuan: Nesten 200&nbsp;000 er i fylkene Mao, Wenchuan, Li, og Heishui (i det autonome prefektur Ngawa for tibetanere og qianfolk) og fylket Beichuan (i naboprefekturet Mianyang).

## Historie
Folk med navnet Qiang figurerte i inskripsjoner på orakelbein allerede i Shang-dynastiets tid. De var utspredt i de vestlige områder fra Yunnan i sør til Gansu i nord. Til å begynne med må de ha vært gjetere og nomader; skrifttegnet for deres navn svarer til tegnet for sau. De holdt dessuten okser, hester, eseler og kameler. Fra senest De stridende staters tid utviklet de jordbruk og faste bosettinger.

Selv om de var i kontakt med xiongnuene og tidlig allierte seg med dem mot Han-dynastiet, dannet de aldri noen større stat eller føderasjon. Tvert i mot var det mye intern splid blant dem, skal man tro kinesiske kilder. Qiangfolket fant seg etterhvert til rette innen Han-rikets grenser så tidlig som på 100-tallet f.Kr., noen ganger etter tvang fra Han-riket, andre ganger helt frivillig. Under borgerkrigen mot Wang Mang og i de første tiårene av det østlige Han flyttet mange qiang nordvestover inn i Gansu. Da Guangwu gjenerobret Gansu for Han-riket fant han store områder som var kontrollert av qiang. Han-styret forsøkte å håndtere dette problemet med tvangsflyttinger, og noen qiang havnet til og med nær den gamle hovedstaden Chang'an i 35 og 50 e.Kr. Dette gjorde bare qiangfolket enda mer rebelsk, og i en periode vurderte Han-riket å oppgi områdene rundt sin gamle hovedstad. 

Etterhvert lot Han-riket qiang-grupper opprette egne «indre» småriker innen Han-rikets grenser. Det første ble opprettet allerede 60 f.Kr.. Hundre år senere var det slike riker i Ordos, Gansu og Sichuan.

Qiangfolket spilte en viktig rolle mot slutten av Han-dynastiets tid. Qiang-opprør var med på å svekke Han-riket og slik berede grunnen for dets sammenbrudd. 

Etterkommere av det gamle tangutfolket, som dannet sitt eget keiserrike i det nordvestre Kina på 900-tallet og hersket over det i 250 år, inngikk også i qiang-folket. Men de fleste tanguter er i dag forlengst assimilert inn i den generelle kinesiske befolkning.

## Eksterne lenker
* The Qiang wars
Beichuan Qiang

**Beichuan** autonome fylke for qiangfolket (kinesisk: 北川羌族自治县; pinyin: *Běichuān Qiāngzú Zìzhì Xiàn*) er et fylke i byprefekturet  Mianyang i provinsen Sichuan i Folkerepublikken Kina.

Det har et areal på 2867,83 kvadratkilometer og hadde i 2004 en befolkning på 160&nbsp;000.

Beichuan ligger ved elven Tongkou He (通口河), en sideelv til Fu Jiang (涪江). Også elvene Jianjiang (湔江), Baicao He (白草河), Qingpian He (青片河), Duba He (都坝河), Subao He (苏宝河) og Pingtong He (平通河) strømmer gjennom området. Her er fire store dalfører: Xiaozhaizigou (小寨子沟), Taibaigou (太白沟), Houyuangou (后园沟) og Bainigou (白坭沟). 

Jordskjelvet i Sichuan den 12. mai 2008 utløste et lordskjelv ovenfor Beichuan som blokkert en elv aslik at det dannet seg en innsjø. Faren for dambrudd førte til at mange tusener av innbyggere ble evakuert.

## Administrative enheter
**Storkommuner:**
*Qushan 曲山镇, Leigu 擂鼓镇, Tongkou 通口镇.
**Kommuner:**
*Xiangquan 香泉乡, Chenjiaba for qiang 陈家坝羌族乡, Guixi 桂溪乡, Duguang for qiang 都贯羌族乡, Yuli for qiang 禹里羌族乡, Xuanping for qiang 漩坪羌族乡, Baini for qiang 白坭羌族乡, Xiaoba for qiang og tibetanere 小坝羌族藏族乡, Piankou for qiang 片口羌族乡, Kaiping for qiang og tibetanere 开坪羌族藏族乡, Badi for qiang og tibetanere 坝底羌族藏族乡, Baishi for qiang og tibetanere 白什羌族藏族乡, Qingpian for qiang og tibetanere 青片羌族藏族乡.

## Referanser


## Eksterne lenker
* Offisiell webside for Beichuan fylke
Elin Pikkuniemi

**Elin Pikkuniemi** (født 15. august 1895, død 7. mai 1988 i Trönö) var en svensk kvinnelig skiløper og folkeskolelærerinne.

Pikkuniemi konkurrerte for IFK Haparanda, og tilhørte den svenske eliten i langrenn for damer på slutten av 1910-tallet og begynnelsen av 1920-tallet. Hun vant fem strake SM-gull på 10 kilometer for damer i årene 1918–1922.

## Referanser
Eva von Hanno

**Eva von Hanno** (født 1945) er en norsk skuespiller, kjent fra flere nordiske oppsetninger (som *Hamsun*, 1996, og *[[Fanny og Alexander]]*, 1982) og TV-serier (som *[[Nini]]*, 1998–99).

## Biografi
Hanno er utdannet ved Statens håndverk- og kunstindustriskole og Statens teaterhøgskole, samt Dramatiska institutet i Stockholm.  Hennes debut kom i oppsetningen av *Cabaret* ved Den Nationale Scene i 1968. Hun var ansatt ved Fjernsynsteatret fra 1969 til 1972, der hun blant annet medvirket i Eugène Ionescos *Privattimen* i 1970.

Hun opptrådte på Nationaltheatret fra 1972 til 1974, og har på scenen spilt Miriam i *Agnes* av Kent Andersson samt flere roller i Bjørg Viks *To akter for fem kvinner* og *Sorgenfri*. Hun turnerte med enkvinnesforestillingen *Oda – saaatans kvinne* som Oda Krohg i 1988, og med monologen *Christian – fandens mannfolk!* som Christian Krohg i 2000.

Hanno har også spilt i filmer som *Balladen om mestertyven Ole Høiland* (1970), *Høvdingen* (1984) og *Amorosa* (1986). Hun er også maler, med debut i 1981.

## Filmografi
* 2005 – *[[Deadline Torp]]* – Gunnhild Anda (TV)  
* 1998 – *[[Nini]]* – Margrethe (TV-serie)
* 1997 – *[[Flickor, kvinnor och en och annan drake]]* 
* 1996 – *[[Hamsun]]* – sykesøster 
* 1990 – *[[Håkon Håkonsen (film)|Håkon Håkonsen]]* – fru Håkonsen 
* 1988 – *[[Brun bitter]]* – kontordame 
* 1986 – *[[På liv och död]]* – Rickos mamma 
* 1986 – *[[Amorosa]]* – sykesøster Maja 
* 1985 – *[[Hustruer - ti år etter]]* – Klasseveninne 
* 1984 – *[[Høvdingen]]* – Toril 
* 1982 – *[[Fanny og Alexander]]* – Ekdahlska huset - Berta 
* 1982 – *[[Ingeniør Andrées luftferd]]* – Gurli Linder 
* 1980 – *[[Fabel (film)|Fabel]]* – Sykesøster 
* 1978 – *[[Høstsonaten]]* – sykesøster (ikke kreditert)  
* 1978 – *[[Formynderne]]* – Madonna-Hansen 
* 1977 – *[[Bang!]]* – Rosita 
*1976 – *To akter for fem kvinner* – Lilleba (TV)  
* 1974 – *[[Bobbys krig]]* – frk. Simonsen 
* 1973 – *[[Brannen]]* – servitrisen 
* 1973 – *[[Jentespranget]]* 
* 1972 – *[[Lukket avdeling]]* – pleiersken 
* 1972 – *[[Fjeldeventyret]]* – Ragnhild (TV)
* 1972 – *[[Fleksnes fataliteter]]* - Visittid – sykepleier (TV-serie, 1 episode)
*1971 – *Helten på den grøne øya* – Pegeen Mike (TV) 
* 1970 – *[[Balladen om mestertyven Ole Høiland]]* – Marthe Thoresdatter
*1970 – *En hanske* – Margit (TV)  
*1970 – *Selma Brøter* (TV) 
* 1967 – *[[Musikanter]]* – Nelly

## Referanser


## Eksterne lenker
*
Jacques Rivette

**Jacques Rivette** (1928–2016) var en fransk regissør. Fra 1963 til 1965 var han også sjefredaktør for filmtidsskriftet *[[Cahiers du cinéma]]*.

Ved siden av Jean-Luc Godard er Jacques Rivette ansett som den mest eksperimentelle av regissører innen den nye franske bølge. I likhet med Godard hadde han en bakgrunn innen filmkritikk. Han var begeistret for amerikansk film, spesielt genre-regissører som Robert Aldrich og Frank Tashlin.

Den narrative utviklingen i Rivettes historier er ofte ukonvensjonell. Ofte er det flere parallelle handlingsforløp som kan være romantiske, mystiske og komiske på samme tid. Filmene bærer preg av improvisasjon, og er ofte ekstremt lange.

## Filmsensur i 1966
I 1966 hadde Rivette premiere på *Suzanne Simonin, la Religieuse de Diderot*, også kalt bare *La Religieuse* (som betyr «Nonnen»), en spillefilm som bygget på opplysningstidsfilosofen og -forfatteren Denis Diderots roman fra 1796 med samme tittel. Den katolske kirken reagerte sterkt på filmens innhold, og de Gaulles regjering la ned forbud mot visning i Frankrike samt mot eksport av filmen til utlandet. Rivette hadde tre år tidligere satt opp sin dramatisering av romanen på teaterscenen, uten at sceneproduksjonen ble stoppet. Romanen og filmen handler om den unge piken Suzanne som blir tvunget til å gå i kloster, og om hvordan hun i klosteret blir utsatt for stadig mer tvang, straff og svik. Hos Diderot ender hun som tigger på gaten; Rivette lar henne til slutt begå selvmord. Diderots roman var for øvrig pensum på franske skoler på 1960-tallet.

## Filmografi
* 1960: *[[Paris tilhører oss]]*
* 1966: *Suzanne Simonin, la Religieuse de Diderot* (også kalt *La Religieuse*)
* 1968: *L'Amour fou*
* 1971: *Out 1 - Noli me tangere*
* 1972: *Out 1 - Spectre*
* 1974: *[[Céline og Julie]]*
* 1976: *Duelle*
* 1976: *Noroît*
* 1978: *Merry-Go-Round*
* 1981: *Le Pont du Nord*
* 1984: *[[Kjærlighet på jorden]]*
* 1986: *Hurlevent*
* 1988: *La Bande des quatre*
* 1991: *[[La Belle Noiseuse]]*
* 1994: *[[Jeanne d'Arc – kampen]]*
* 1994: *[[Jeanne d'Arc – rettssaken]]*
* 1995: *Haut bas fragile*
* 1998: *Secret défense*
* 2001: *Va savoir*
* 2003: *[[Histoiren om Marie og Julien]]*
* 2007: *Ne touchez pas la hache*
* 2009: *36 vues du pic Saint-Loup*

## Referanser




## Eksterne lenker
*
Jean-Jacques Beineix

**Jean-Jacques Beineix** (født 8. oktober 1946, død 13. januar 2022) var en fransk regissør som er særlig kjent for filmene ''Diva'' (1981) og *[[Betty Blue – 37°C om morgenen]]* (1986). Sistnevnte film ble Oscar-nominert.

Han startet sin karriere i 1964 og regisserte sin første spillefilm i 1981. Beineix var en del av filmbevegelsen på 1980-tallet som av kritikere fikk navnet *cinéma du look*.

## Filmografi
### Spillefilmer
* 1981: ''Diva''
* 1983: *Månen i rennesteinen* (originaltittel: *La Lune dans le caniveau*)
* 1986: ''Betty Blue'' – ''37°C om morgenen'' (originaltittel: *37°2 le matin*)
* 1989: *Løvetemmersken* (originaltittel: *Roselyne et les lions*)
* 1992: *Snøen på Pyreneene* (originaltittel: *IP5: L'île aux pachydermes*)
* 2001: *Mortel transfert*

### Dokumentarfilmer
* 1992: *Les Enfants de Roumanie*
* 1994: *Otaku : fils de l'empire du virtuel*
* 1994: *Place Clichy sans complexe*
* 1997: *Assigné à résidence*

## Referanser


## Eksterne lenker
*
Pavel Muslimov

**Pavel Iljitsj Muslimov** (russisk: Павел Ильич Муслимов; født 1967) er en russisk tidligere skiskytter.

Under OL 1998 i Nagano gikk han førsteetappen for stafettlaget som tok bronsemedaljen etter Tyskland og Norge. Han har også en sølvmedalje på sprinten fra VM 1995 og fra lagøvelsen fra VM 1996.

## OL-medaljer
* 1998  Nagano -  Bronse i skiskyting, 4 x 7,5&nbsp;km stafett  Russland
## VM-medaljer
* 1995  Antholz -  Sølv i 10&nbsp;km skiskyting, menn 
* 1996  Ruhpolding -  Sølv i lagøvelse skiskyting, menn 

## Referanser


## Eksterne lenker
*
Tanum kirke (Larvik)

**Tanum kirke** er en langkirke oppført i stein fra 1100- eller 1200-tallet. Den har 216 plasser. Arkitekt for restaureringen i 1910–11 var Haldor Larsen Børve. Tanum kirke er en steinkirke i tidlig romansk stil. Det finnes spor etter eldre stavkirke. Tanum kirke har gammelt inventar, for eksempel døpefont i gotlandsk sandstein fra 1250-årene og klokkerstol i renessansestil fra 1591. Altertavlen ble malt av Eilif Peterssen i 1890-årene. Kirken er viet til St. Olav.

## Se også
* Tanum kirkes heraldikk
* Tanum prestegård, hvor Hanna Winsnes bodde og skrev

## Referanser


## Litteratur
* 
* 
* 

## Eksterne lenker
* Larvik kirkelige fellesråd
* 
* Vestfolds vakre middelalderkirker (PDF)
* Om Tanum kirke og omgivelser på nettsidene til Kulturarv i Vestfold fylkeskommune
* 
* Stavernguiden

Fil:Tanum kirke CIMG1503.jpg|Mot koret
Fil:Tanum_Døpefont.JPG|Døpefont
Fil:Vaapen Holck.JPG|Et av mange våpenskjold i kirken
Tanum kirke

**Tanum kirke** kan være:

* Tanum kirke (Bærum), kirke i Akershus.
* Tanum kirke (Larvik), kirke i Vestfold.
* Tanum kirke (Tanum), kirke i Bohuslän.
Europipe II

**Europipe II** er en 660 kilometer lang rørledning for naturgass fra Kårstø i Tysvær kommune sør for Haugesund til Dornum i Tyskland. Europipe II ble tatt i bruk i 1999. Den kostet 9,6 milliarder kroner og er operert av Gassco, mens Equinor står for den tekniske driften. Rørdiameteren er .

Europipe II er utstyrt med en avlegger inn mot det danske rørledningsnettet, slik at gass fra Norge kan leveres til Polen via Baltic Pipe.

## Eksterne lenker
* Europipe II, Gassco nettside 
* Europipe II, Statoil nettside
Produkter fra Kongsberg Våpenfabrikk

Kongsberg Våpenfabrikk var i drift fra 1814 til 1987.  Dette er en ikke utfyllende liste over **produkter fra Kongsberg Våpenfabrikk**:

## Liste over produkter
### Blankvåpen
* Artillerisabel M1825

### Skytevåpen

* Kongsberg-geværet M/1825
* Kongsberg-geværet M/1829
* Remington-gevær M/1867
* Krag-Petterson magasingevær M/1876
* Jarmann magasingevær M/1884
* Kongsberg guttekarabin (fra 1906, med Krag-Jørgensen-mekanisme)
* Salonggevær M/1906 (5,5 mm)
* Kongsberg Colt M1914
* Hotchkiss mitraljøse M1898 (6,5 mm, under første verdenskrig)
* Madsen maskingevær M/1914
* Kongsberg sportsrifle M30
* KV59
* Kongsberg skarpskyttergevær M67
* AG-3
* Heckler & Koch MP5

### Våpensystemer

* 37 mm indrekanon (for kystartilleriet, rundt 1906)
* 10,5 cm indrekanon (for kystartilleriet, rundt 1906)
* 37 mm indrekanon (under første verdenskrig)
* 12 cm felthaubits M/1932
* 7,5 cm luftvernkanon (levert fra 1936)
* Bofors 40 mm luftvernkanon (på lisens)
* 7,5 cm berghaubits
* 155 mm felthaubits M109G
* Penguin
* Terne

### Sivile produkter
* Albatross Dynamic Positioning System
* Hvalkanoner
* Rotasjonspresser
* Bakerimaskiner
* Decca navigasjonsutstyr
* Numerisk styrte tegnemaskiner
* Gassturbiner
* Bildeler
* Tablettmaskiner

## Se også
* Norsk våpenindustri
* Liste over norske skytevåpen
We Sing. We Dance. We Steal Things.

***We Sing. We Dance. We Steal Things.*** er Jason Mraz' tredje studioalbum. Albumet hadde utgivelsesdato 12. mai 2008 i Norge, men i USA var utgivelsesdatoen 13. mai 2008.

## Sporliste
#«Make It Mine» – 3:08
#«I'm Yours» – 4:03
#«Lucky» (med Colbie Caillat) – 3:10
#«Butterfly» – 5:00
#«Live High» – 4:12
#«Love for a Child» 4:06
#«Details in the Fabric» (med James Morrison) – 5:46
#«Coyotes» – 3:38
#«Only Human» – 4:03
#«The Dynamo of Volition» – 3:37
#«If It Kills Me» – 4:34
#«Beautiful Mess» – 5:38

### iTunes Bonus-spor
#«Make It Mine» (Live: London Sessions) – 3:30
#«Life is Wonderful» (Live from Amsterdam) – 4:35

## Eksterne lenker
*
Istre kirke

**Istre kirke** var en stavkirke i Tjølling. Den blir nevnt i et brev fra 1320. I 1459 var den i så dårlig stand at man oppfordret alle bygdas kristne til å reparere den. Et svensk streifkorps brente kirken ned under syvårskrigen i 1567, og den ble ikke gjenoppbygd. En vet ikke hvor den var plassert, men kordirigent Kjell Haakestad gjorde et interessant funn for noen år siden.

## Referanser


## Eksterne lenker
*
BMenu

**bMenu AS** er et norsk programvareselskap som ble stiftet i 2005. Selskapet har utviklet en ny søke- og navigasjonsteknologi, nettlesernavigasjonssystem (NNS), som forsøker å forbedre og standardisere navigasjon på internett, intranet og på mobil. bMenus teknologi er bygd på Fast Search & Transfers teknologiplattform. Selskapets teknologi er patent pending.  Selskapet har sitt hovedkontor i Oslo samt en avdeling i New York.

## Selskapets historie
bMenu ble stiftet av Bjørn Holte og Kristoffer Bergan i 2005. Selskapet har idag 25 ansatte (mai 2008). Siden starten har blant annet Alliance Venture kjøpt seg opp i selskapet.
	
1. desember 2007 lanserte selskapet bMenu toolbar betaversjon 1, med meny, menysøk, infomeny og RSS støtte.  1. mai 2008 kom betaversjon 2, med blant annet trippelsøk og full støtte for RSS og atom feeds.

## Teknologi og produkter

### Internett toolbar
bMenus internett toolbar er gratis og tar i bruk en ny søke- og navigasjonsteknologi.  Denne teknologien, NNS, lager et standardisert og fullverdig sidekart for hjemmesider og presenterer det for brukerne over nettleservinduet i en sideavhengig meny som gir full oversikt over innholdet på en hjemmeside uten manuell navigasjon.

Toolbaren har følgende komponenter: 

* **Sidemeny** – En meny som viser hele hierarkiet av sider på en hjemmeside.

* **Infomeny** – Et eget infopunkt med kontaktinformasjon («kontakt oss»), lister over ansatte («ansatte»), informasjon om hjemmesiden («om oss») samt eventuelle ledige stillinger i selskapet («ledige stillinger»).

* **RSS** – Alle RSS feeds som finnes på den aktuelle hjemmesiden kommer opp i et eget menypunkt. Denne innebygde RSS funksjonen støtter full lesing av artikler, noe som gjør det mulig å lese artikler uten å navigere til den aktuelle siden.

* **Trippelsøk** – Menysøk, sidesøk og websøk. Menysøket gir mulighet til å søke i sidens meny, sidesøk tar i bruk sidens egen søkemotor og websøk søker ved å bruke en søkemotor som f.eks. Google.

* **Høyremeny** – Brukere kan velge mellom forskjellige sideuavhengige høyremenyer.

* **Sist brukte sider** – Nettleserhistorikken kategorisert etter nettsider og tidspunkt. 

### Mobil
I april 2008 var bMenu i ferd med å utvikle en versjon for mobil (Windows Mobile og Symbian). Dette menysystemet vil bruke de samme funksjonene som bMenu toolbar.

### Intranet
bMenu har også utviklet en toolbar som støtter intranet og intern distribusjon av menyer. 

## Referanser